Əhməd Akgündüz

Əhməd Akgündüz (; d.12 fevral 1955, Diyarbəkir. Malkaya, Çüngüş) —  Rotterdam İslam Universitetinin rektoru, Osmanlı Araşdırmalar Vəqfinin heyət sədri.

O, İmam-Hatip və Qaziantep orta məktəbinin bitirib. 1980-ci ildə Ərzurum Universitetinin İslam Elmləri fakültəsini, 1982-ci ildə İstanbul Universitetinin hüquq fakültəsini bitirmişdir. Dikle Universitetinin hüquq fakültəsinə hüquq tarixi üzrə elmi işçi kimi daxil olan Əhməd Akgünduz 1983-cü ildə aspiranturanı və 1986-cı ildə doktorluq dərəcəsini "İslam hüququ və Osmanlı təlimlərində vəqfin təsis edilməsi" tezisi ilə müdafiə edərək bitirmişdir.

1987-ci ildə Konya Səlçuk Universiteti Hüquq Fakültəsində "Hüquq Tarixi və İslam Hüququ" dosenti olaraq işə başladı. 1993-cü ilin sentyabr ayında Dumlupınar Universitetində professor adını qazanandan sonra həmin ilin oktyabr ayında eyni universitetin Biləcik İqtisadiyyat və İdarəetmə fakültəsinin dekanı vəzifəsinə təyin olunmaqla yanaşı, eyni zamanda Osmanlı Araşdırma Vəqfinin heyətinin başçısı oldu.

1997-1998-ci illərdə Prinston Universitetində tədqiqatlarla məşğul olduğu zamanlar, öz həyatından bəhs edən sənədli filmdə o, bütövlükdə dilin inkişafına yönəldiyini və universitetdə alimlərlə sərt diskussiyalar aparıldığını açıqlamışdı. Ərəb, holland, ingilis və fars dillərini bilən Əhməd Akgündüz evlidir və iki övladı var.

 Əsərləri 

 Üç Dövrdə Bir Məbəd, Ayasofya;
 Osmanlının bilinməyən tərəfi;
 Bədiüzzaman Səid Nursi və elmi şəxsiyyəti Arxiv Sənədləri Işığında;
 Osmanlıda hərəm;
 Kilsədən Muzeyə Ayasofya Məscidi;
 Silistreli Süleyman Hilmi Tunahan;
 Suallarla erməni məsələsi;
 Somunca Baba və Neseb-i Âlisi;
 Tabuların çöküşü;
 Arxiv Sənədinin İşığında Bab-ı Əlidən İstanbul Valiliyinə;
 Sənədlər gerçəkləri danışır;
 Cənub-Şərqi məsələsi və həlləri;
 Haqq alidir;
 İslam hüququ və Osmanlı praktikasında vəqf quruluşu;
 İslam Konstitusiyası;
 İslam hüququ və Osmanlı tədqiqatları;
 İslam və Osmanlı hüququ;
 İslamda insan haqları bəyannaməsi;
 Müqayisəli Mecelle-i Ahkam-ı Adliye;
 Osmanlı İmperiyasında qeyri-müsəlmanların idarə edilməsi;
 Osmanlı dövlətində bələdiyyə təşkilatı və bələdiyyə qanunları;
 Osmanlı qanunları və Hüquq təhlili (10 cild);
 Hesablama Məhkəməsi Osmanlıdan Cümhuriyyətə (Divan-ı Mühasebat);
 Türk hüquq tarixi
"Yeni Dünya Nizamı Axtarışı və İslam Mədəniyyəti" 

 İstinadlar